Blaze7451/Wiki-th-20250601 huggingface dataset:
ปลาตั๊กแตนหินแปลงสีส้ม

ปลาตั๊กแตนหินแปลงสีส้ม (Midas blenny, Persian blenny; Ecsenius midas) ปลาทะเลขนาดเล็กชนิดหนึ่ง ในวงศ์ปลาตั๊กแตนหิน (Blenniidae) เป็นปลาจำพวกปลาตั๊กแตนหิน หรือปลาเบลนนี่
มีลักษณะคล้ายปลาบู่ แต่ปากมีขนาดเล็ก เหนือตามีเส้นเป็นติ่งสั้น ๆ ไม่มีเกล็ด ครีบท้องเป็นเส้น ครีบหลังตอนเดียว ครีบหางมีลักษณะเหมือนพระจันทร์ครึ่งเสี้ยว ตามีสีน้ำเงินอมฟ้า ครีบหลังเป็นสีเหลืองทองขอบฟ้า ตอนหลังสีเหลืองทอง ส่วนท้องสีชมพู
มีขนาดความยาวโดยเฉลี่ย 12 เซนติเมตร พบกระจายพันธุ์ในแนวปะการัง อาศัยอยู่ตามซอกหิน กินอาหารจำพวกแพลงก์ตอนสัตว์ และสัตว์น้ำขนาดเล็ก
กระจายพันธุ์ในแถบอินโด-แปซิฟิก ตั้งแต่ทะเลแดงจนถึงโพลีนีเซีย ในน่านน้ำไทยเป็นปลาที่พบได้ไม่บ่อย พบได้เฉพาะฝั่งทะเลอันดามัน 
เป็นปลาอีกชนิดหนึ่ง ที่นิยมเลี้ยงเป็นปลาสวยงาม

**อ้างอิง**

**แหล่งข้อมูลอื่น**
  ข้อมูลเพิ่มเติม 
แปลงสีส้ม
หมวดหมู่:ปลาตู้
ปลาตั๊กแตนหินสองสี

ปลาตั๊กแตนหินสองสี หรือ ปลาตุ๊ดตู่สองสี (Bicolor blenny; Ecsenius bicolor) ปลาทะเลขนาดเล็กชนิดหนึ่ง ในวงศ์ปลาตั๊กแตนหิน (Blenniidae)
มีรูปร่างคล้ายกับปลาบู่ แต่ตัวป้อมสั้นกว่าและแบนข้าง ริมฝีปากหนา เหนือตามีติ่งสั้น ๆ เป็นเส้น ครีบหลังเว้าเป็นสองตอน ครีบอกใหญ่ ครีบท้องเป็นเส้นเล็ก ลำตัวแบ่งเป็นสีสองสีชัดเจน คือ ลำตัวช่วงแรกเป็นสีเทา ขณะที่ด้านหลังเป็นสีส้ม
มีขนาดความยาวโดยเฉลี่ย 10-12 เซนติเมตร อาศัยอยู่ในโพรงหินหรือซอกหินในแนวปะการัง ในความลึกระดับ 1-21 เมตร กินอาหารจำพวก แพลงก์ตอนสัตว์และสัตว์น้ำหน้าดินขนาดเล็ก 
พบกระจายพันธุ์ในทะเลแถบฟิจิ, อินโดนีเซีย และศรีลังกา ในน่านน้ำไทยพบได้ทั้งฝั่งอ่าวไทยและทะเลอันดามัน จัดเป็นปลาที่พบได้บ่อย นิยมเลี้ยงเป็นปลาสวยงามอีกชนิดหนึ่ง 

**อ้างอิง**

**แหล่งข้อมูลอื่น**
  รูปและข้อมูลเพิ่มเติม - http://www.encyclopediathai.org/nakornthai/book6/cover/0021.htmfix-attempted=yes 
สองสี
หมวดหมู่:ปลาตู้
1 E+15 m²

1 E+15 m² เป็นอันดับของขนาดของสิ่งที่มีพื้นที่ระหว่าง 1,000 ถึง 10,000 ล้านตารางกิโลเมตร
----
พื้นที่ขนาดน้อยกว่า 1 พันล้านตารางกิโลเมตร
----
ไฟล์:Neptune Voyager2 color calibrated.png|thumb|ดาวเนปจูนมีพื้นที่ 7,700 ล้านตารางกิโลเมตร
ไฟล์:Uranus Voyager2 color calibrated.png|thumb|ดาวยูเรนัสมีพื้นที่ 8,100 ล้านตารางกิโลเมตร- 1,000 ล้านตารางกิโลเมตร เทียบเท่ากับ
** 1 E+15 m² หรือ 1 E15 m² หรือ 1×1015 ตร.ม. ในรูป สัญกรณ์วิทยาศาสตร์
** 1,000 ตารางเมกะเมตร
** ประมาณ 386 ล้านตารางไมล์
** วงกลมที่มีรัศมีประมาณ 17,841 กิโลเมตร
** สี่เหลี่ยมจัตุรัสที่มีความยาวด้านประมาณ 31,622 กิโลเมตร
** พื้นผิวของลูกบาศก์ที่มีขอบยาวประมาณ 12,909 กิโลเมตร
** พื้นผิวของทรงกลมที่มีรัศมี 8920.6 กิโลเมตร

**ตัวอย่าง**
 7,700 ล้าน ตร.กม. — พื้นผิวของดาวเนปจูน- 8,100 ล้าน ตร.กม. — พื้นผิวของดาวยูเรนัส
----
พื้นที่ขนาดมากกว่า 1 หมื่นล้านตารางกิโลเมตร
----

**อ้างอิง**
หมวดหมู่:อันดับของขนาด (พื้นที่)
แป้งสาลี

แป้งสาลี เป็นผงที่มนุษย์ใช้บริโภค ทำจากการบดข้าวสาลี แป้งสาลีเป็นแป้งประกอบอาหารที่ผลิตมากที่สุด ข้าวสาลีมีหลายประเภทตามปริมาณกลูเตน ข้าวสาลีแข็งหรือข้าวสาลีขนมปัง มีปริมาณกลูเตนสูง ระหว่าง 12% ถึง 14% และมีความเหนียวยืดหยุ่นที่รักษารูปทรงได้ดีเมื่ออบ แป้งอ่อนมีกลูเตนค่อนข้างต่ำ จึงให้เนื้อที่ละเอียดหรือร่วนกว่า แป้งอ่อนตามปกติแบ่งได้เป็นแป้งเค้ก ซึ่งมีปริมาณกลูเตนต่ำสุด และแป้งพาสต้า ซึ่งมีกลูเตนมากกว่าแป้งเค้กเล็กน้อย  
ในศัพท์ส่วนประกอบของธัญพืชที่ใช้ในแป้ง เอนโดสเปิร์ม หรือส่วนโปรตีน/แป้ง จมูก (germ) หรือส่วนที่อุดมด้วยโปรตีน/ไขมัน/วิตามิน และส่วนรำข้าวหรือเส้นใย เป็นแป้งสามประเภททั่วไป แป้งขาวผลิตจากเอนโดสเปิร์มอย่างเดียว ธัญพืชเต็มเมล็ดผลิตจากธัญพืชทั้งเมล็ด ทั้งรำข้าว เอนโดสเปิร์ม และจมูก แป้งเมล็ดผลิตจากเอนโดสเปิร์มและจมูก 

**อ้างอิง**
หมวดหมู่:แป้ง
หมวดหมู่:ข้าวสาลี
ตัวนำยวดยิ่งชนิดที่ 2

ในการศึกษาเกี่ยวกับสภาพนำยวดยิ่ง ตัวนำยวดยิ่งชนิดที่  2 (Type-II superconductor) The B-T diagram of type-II superconductor.คือลักษณะของการก่อตัวของกระแสหมุนวนของแม่เหล็ก (magnetic vortices) ในสนามแม่เหล็กที่นำมาใช้ สิ่งนี้เกิดขึ้นนอกเหนือไปจากบางค่าของความเข้มของสนามวิกฤติ Hc1 ความหนาแน่นของกระแสหมุนวนเพิ่มขึ้นด้วยความเข้มของสนามที่เพิ่มขึ้น ที่สนามวิกฤติที่สูงขึ้น Hc2 สภาพนำไฟฟ้ายวดยิ่งจะถูกทำลายลงอย่างสิ้นเชิงและตัวนำยวดยิ่งชนิดที่ 2 จะไม่เกิดปรากฏการณ์ไมส์เนอร์(Meissner effect)ขึ้นอย่างสมบูรณ์เหมือนกับตัวนำยวดยิ่งประเภทที่ 1 

**ประวัติ**
แนวคิดของ ตัวนำยวดยิ่งทั้งสองชนิด ถูกเสนอโดยเลฟ แลนเดา  (Lev Landau)  และวิแทลลี จินซ์เบิร์ก (Vitaly Ginzburg) ในรายงานวิจัยของพวกเขาเกี่ยวกับทฤษฎีจินซ์เบิร์ก-แลนเดา  (Ginzburg-Landau theory)  ในการถกเถียงกันของพวกเขานั้น ตัวนำไฟฟ้าชนิดที่ 1 มีพลังงานอิสระเชิงบวกของตัวนำไฟฟ้าขอบเขตโลหะปกติ  ในปี ค.ศ. 1935  จูบินิน (Rjabinin), เลฟ เชฟนิคอฟ (Lev Shubnikov)   ได้ทำการทดลองและค้นพบตัวนำยวดยิ่งประเภทที่ 2 ในห้องทดลองความเย็นยิ่งยวด หรือ ไครโอเจนิค (cryogenic laboratory) ที่ศูนย์วิทยาศาสตร์แห่งชาติสถาบันฟิสิกส์และเทคโนโลยีแห่งคาร์คิฟในเมืองคาร์คอฟ (the National Scientific Center Kharkiv Institute of Physics and Technology in Kharkov) ในยูเครน ได้ให้คำอธิบายไว้อย่างครอบคลุมไว้ในหนังสือที่มีชื่อว่า "ความไม่เป็นเชิงเส้นในสภาพนำยวดยิ่งของคลื่นไมโครเวฟ" (Nonlinearities in Microwave Superconductivity), ที่ร่วมเขียนโดย  ดิมิทรี โอ เลเดนเยฟ (Dimitri O. Ledenyov) และ วิคเตอร์ โอ เลเดนเยฟ (Viktor O. Ledenyov)  

**ดูเพิ่ม**
 ตัวนำยวดยิ่งชนิดที่ 1

**อ้างอิง**
หมวดหมู่:สภาพนำยวดยิ่ง
กรกฎาคม พ.ศ. 2555

กรกฎาคม พ.ศ. 2555 เป็นเดือนที่ 7 ของปี พ.ศ. 2555 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร

**สถานีย่อย:เหตุการณ์ปัจจุบัน**
หมวดหมู่:กรกฎาคม
*2555-07
เอเลี่ยน 2 ฝูงมฤตยูนอกโลก

เอเลี่ยน 2 ฝูงมฤตยูนอกโลก (italic=yes) เป็นภาพยนตร์แนวไซไฟโลดโผน ฉายเมื่อปี ค.ศ. 1986 เขียนบทและกำกับโดย เจมส์ แคเมรอน เป็นภาคต่อของภาพยนตร์แนวไซไฟสยองขวัญเรื่อง เอเลี่ยน ที่ฉายเมื่อปี ค.ศ. 1979 และเป็นภาพยนตร์เรื่องที่สองในแฟรนไชส์ เอเลี่ยน ภาพยนตร์ดำเนินเรื่องในอนาคตอันไกล แสดงนำโดย ซิกัวร์นีย์ วีเวอร์ เป็น ร้อยโท เอลเลน ริปลีย์ ผู้รอดชีวิตหนึ่งเดียวจากการโจมตีของเอเลี่ยนบนยานของเธอ เมื่อการสื่อสารของอาณานิคมมนุษย์บนดวงจันทร์ซึ่งลูกเรือของเธอได้พบกับเอเลี่ยนเป็นครั้งแรกขาดหายไป ริปลีย์ตกลงที่จะกลับไปที่นั่นพร้อมกับกองทหารนาวิกโยธินเพื่อตรวจสอบ ภาพยนตร์ยังประกอบด้วย ไมเคิล บีห์น, พอล ไรเซอร์, เลนซ์ เฮนริกเซนและแคร์รี เฮนน์ ในบทบาทสมทบ

**อ้างอิง**

**แหล่งข้อมูลอื่น**
 Aliens- Aliens
หมวดหมู่:ภาพยนตร์ที่ออกฉายในปี พ.ศ. 2529
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่กำกับโดย เจมส์ คาเมรอน
หมวดหมู่:ภาพยนตร์ที่มีฉากในอนาคต
หมวดหมู่:ภาพยนตร์ที่ถ่ายทำในสหราชอาณาจักร
หมวดหมู่:ภาพยนตร์เทคนิคพิเศษยอดเยี่ยม รางวัลออสการ์
หมวดหมู่:ภาพยนตร์หุ่นยนต์
หมวดหมู่:ภาพยนตร์ภาคต่อ
หมวดหมู่:ภาพยนตร์ผจญภัยในอวกาศ
หมวดหมู่:ภาพยนตร์ผจญภัยบันเทิงคดีแนววิทยาศาสตร์อเมริกัน
หมวดหมู่:ภาพยนตร์โลดโผนบันเทิงคดีแนววิทยาศาสตร์อเมริกัน
หมวดหมู่:ภาพยนตร์ระทึกขวัญบันเทิงคดีแนววิทยาศาสตร์อเมริกัน
หมวดหมู่:ภาพยนตร์ที่ถ่ายทำในไพน์วูดสตูดิโอส์
หมวดหมู่:ภาพยนตร์แอนดรอยด์ (หุ่นยนต์)
หมวดหมู่:ภาพยนตร์สัตว์ประหลาดอเมริกัน
ประเทศเดนมาร์กในโอลิมปิกฤดูร้อน 2012

ประเทศเดนมาร์ก เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม ถึง 12 สิงหาคม พ.ศ. 2555 ทีมนักกีฬาจากเดนมาร์กมีทั้งสิ้น 113 คน เข้าแข่งขันกีฬา 17 ชนิด

**นักกีฬาที่ได้เหรียญรางวัล**

**สรุปเหรียญรางวัลแยกตามชนิดกีฬา**

**อ้างอิง**

**แหล่งข้อมูลอื่น**
   Denmark — เดนมาร์ก date=2013-01-27 , จากเว็บไซด์อย่างเป็นทางการ  London2012.com date=2013-02-28 
เดนมาร์ก
สเตฟาโน คูกูรา

อาเลสซานดรู สเตฟาโน คูกูรา โรดิเกวซ (หรือรู้จักการในชื่อ สเตฟาโน คูกูรา) เกิดเมื่อวันที่ 25 กรกฎาคม ค.ศ. 1974 ในเมือง รีโอเดจาเนโร ประเทศบราซิล ในอดีตเคยเป็น นักฟุตบอล ชาว บราซิล ที่เล่นให้กับ สโมสรฟุตบอลโรมา และ สโมสรฟุตบอลซัมป์โดเรีย เขาเคยเป็น ผู้ฝึกสอน ให้กับ สโมสรฟุตบอลเชียงราย ยูไนเต็ด ใน ไทยพรีเมียร์ลีก 

**เกียรติประวัติในการคุมทีม**
เปอร์ซีจาจาการ์ตา- ลีกาซาตู: 2018
บาหลี ยูไนเต็ด- ลีกาซาตู: 2019, 2021–22- 2003 อินโดนีเซียน เฟิร์ส ดิวิชัน ชนะเลิศ- 2004 อินโดนีเซียน เฟิร์ส ดิวิชัน ชนะเลิศ- 2006 อินโดนีเซียน เซคัน ดิวิชัน - ชนะเลิศ- 2006 อินโดนีเซีย กูเบอเนอร์ คัพ - ชนะเลิศ
สโมสรในไทย- 2010 - 2012 ไทยลีกดิวิชั่น 1 เชียงราย ยูไนเต็ด - เลื่อนชั้นสู่ ไทยพรีเมียร์ลีก- 2013 ไทยลีกดิวิชั่น 1 ภูเก็ต เอฟซี - อันดับ 13- 2014 ไทยลีก โอสถสภา เอ็ม-150 สระบุรี - 2015 ไทยลีก สโมสรฟุตบอลราชนาวี - อันดับ 15

**อ้างอิง**
  Alessandro Stefano Cugurra Rodrigues's Biodata date=2018-02-24 
หมวดหมู่:นักฟุตบอลชาวบราซิล
หมวดหมู่:ผู้จัดการทีมฟุตบอลชาวบราซิล
หมวดหมู่:บุคคลที่เกิดในปี พ.ศ. 2517
หมวดหมู่:บุคคลจากรีโอเดจาเนโร
หมวดหมู่:ผู้จัดการทีมสโมสรฟุตบอลเชียงราย ยูไนเต็ด
หมวดหมู่:ผู้จัดการทีมสโมสรฟุตบอลภูเก็ต
หมวดหมู่:ผู้จัดการทีมสโมสรฟุตบอลโอสถสภา
หมวดหมู่:ผู้จัดการทีมสโมสรฟุตบอลราชนาวี
หมวดหมู่:ผู้จัดการทีมเปอร์ซีจาจาการ์ตา
หมวดหมู่:ผู้จัดการทีมสโมสรฟุตบอลบาหลี ยูไนเต็ด
ปลากะมงพร้าว

ปลากะมงพร้าว หรือ ปลากะมงยักษ์ หรือ ปลาตะคองยักษ์ (Giant trevally, Lowly trevally, Giant kingfish;  ชื่อย่อ: GT; Caranx ignobilis) ปลาทะเลขนาดใหญ่ชนิดหนึ่ง ในวงศ์ปลาหางแข็ง (Carangidae)
มีส่วนหัวโค้งลาด ปากกว้าง ลำตัวแบนข้าง ครีบหางเว้าลึก ข้างลำตัวและโคนหางมีเส้นแข็งสีคล้ำ ลำตัวสีเทาเงินหรืออมเหลือง ครีบอกสีเหลือง ครีบหลังยาวและมีแต้มสีขาวที่ตอนปลาย ครีบอื่นสีคล้ำ ในปลาขนาดใหญ่อาจมีจุดประสีคล้ำที่ข้างลำตัว
มีความยาวเมื่อโตเต็มที่ได้ถึง 170 เซนติเมตร น้ำหนัก 80 กิโลกรัม
ปลาขนาดเล็กจะอยู่รวมเป็นฝูง อาจรวมฝูงปะปนกับปลากะมงชนิดอื่น เช่น ปลากะมงตาโต (C. sexfasciatus) หรือมักว่ายคู่กับปลาขนาดใหญ่ เช่น ปลาฉลามวาฬ หรือ ปลากระเบนแมนตา เมื่อโตขึ้นจะแยกตัวอยู่ตามลำพังเพียงตัวเดียว หรือเป็นฝูงเล็ก ๆ แค่ 2 หรือ 3 ตัว เป็นปลาที่กินเนื้อเป็นอาหาร โดยไล่ล่าปลาขนาดเล็กต่าง ๆ เช่น ปลากะตัก รวมทั้ง หมึก, กุ้ง และปู รวมถึงปลากะมงด้วยกันเป็นอาหาร บ่อยครั้งที่พบเห็นออกล่าเหยื่อแถบน้ำตื้นด้านข้างของเกาะหรือใกล้หาดทราย และยังมีรายงานว่าที่เกาะห่างไกลแห่งหนึ่งในเซเชลส์เคยไล่โฉบนกทะเลที่บริเวณผิวน้ำอีกด้วย
ในปลาขนาดเล็กอาจพบได้ในแหล่งน้ำกร่อยหรือน้ำจืด เช่น ท่าเรือ, ชายฝั่ง และปากแม่น้ำ ปลาขนาดใหญ่อยู่นอกแนวปะการังหรือกองหินใต้น้ำ ในทะเลเปิด ที่แอฟริกาตะวันออก ปลากะมงพร้าวขนาดโตเต็มวัยจะว่ายเป็นฝูงเข้ามาในแม่น้ำที่เป็นน้ำจืด อย่างช้า ๆ และว่ายเป็นวงกลมรอบ ๆ ไปมา โดยที่ยังไม่ทราบสาเหตุถึงพฤติกรรมเช่นนี้
เป็นปลาที่แพร่กระจายไปในมหาสมุทรแปซิฟิก และมหาสมุทรอินเดีย ตั้งแต่ฮาวาย, ญี่ปุ่น, ชายฝั่งแอฟริกาตะวันออก จนถึงออสเตรเลีย ในน่านน้ำไทยสามารถพบได้ทั้ง 2 ฟากฝั่งทะเล จัดเป็นปลาที่พบได้บ่อย 
เป็นปลาขนาดใหญ่ที่นิยมตกกันเป็นเกมกีฬา โดยถือเป็นปลาเกมที่เป็นปลาทะเล 1 ใน 3 ชนิดที่นิยมตกกัน โดยเฉพาะที่คิริบาสหรือหมู่เกาะเซเชลส์ มีชาวตะวันตกที่ชื่นชอบการตกปลายินดีที่จ่ายเงินคนละสามแสนบาท เพื่อที่ล่องเรือไปในทะเลเป็นเวลาหนึ่งสัปดาห์ เข้าพักในรีสอร์ตที่สามารถพักได้เพียง 20 คน เพียงเพื่อที่จะตกปลาชนิดนี้ โดยเมื่อตกได้ จะไม่ทำอันตรายใด ๆ ต่อปลา จะเพียงแค่ถ่ายรูปหรือบันทึกสถิติ จากนั้นจึงจะปล่อยลงทะเลไป  นอกจากนี้แล้วยังนิยมเลี้ยงกันในพิพิธภัณฑ์สัตว์น้ำต่าง ๆ ทั่วโลก   ซึ่งปลากะมงพร้าวมีพฤติกรรมพุ่งเข้าอาหารด้วยความรุนแรง ทำให้หลายครั้งสร้างความบาดเจ็บแก่ผู้ให้อาหารแบบที่สวมชุดประดาน้ำลงไปให้ถึงในที่เลี้ยง
อีกทั้ง ยังมีผู้ที่นิยมเลี้ยงปลาสวยงามประเภทปลาใหญ่ หรือปลากินเนื้อ เลี้ยงเป็นปลาสวยงามด้วย เช่นเดียวกับปลากะมงตาโต โดยจะนำมาเลี้ยงในน้ำจืดตั้งแต่ยังเล็ก ๆ ทั้งนี้มีรายงานระบุอย่างไม่เป็นทางการว่า ในหลายพื้นที่ได้พบปลากะมงพร้าวขนาดกลางหรือค่อนไปทางใหญ่ในแหล่งน้ำจืด เช่น ในเหมืองร้างแห่งหนึ่ง ในอำเภอตะกั่วป่า จังหวัดพังงา และที่จังหวัดชุมพร สันนิษฐานว่าคงเป็นปลาที่ผลัดหลงมาจากเหตุการณ์สึนามิในปี ค.ศ. 2004 ซึ่งปลามีน้ำหนักประมาณ 2-10 กิโลกรัม นอกจากนี้แล้วที่ประเทศอินโดนีเซีย ยังมีผู้เลี้ยงปลากะมงพร้าวในน้ำจืดได้ในบ่อปลาคาร์ป จนมีขนาดใหญ่ราว 60 เซนติเมตรได้ โดยเลี้ยงมาตั้งแต่ตัวประมาณ 5 เซนติเมตร ซึ่งการจะเลี้ยงปลาให้เติบโตและแข็งแรงจนโตได้ ต้องเลี้ยงในสถานที่ ๆ มีความกว้างขวางพอสมควร และต้องผสมเกลือลงไปในน้ำในปริมาณที่มากพอควร แม้จะมีปริมาณความเค็มไม่เท่ากับน้ำทะเลก็ตาม

**อ้างอิง**

**แหล่งข้อมูลอื่น**
 http://www.giant-trevally.com/ date=2012-10-22 
พร้าว
หมวดหมู่:ปลาตู้
หมวดหมู่:ปลาเกม
หมวดหมู่:ปลาเศรษฐกิจ
หมวดหมู่:ปลาที่พบในประเทศออสเตรเลีย
สถานีย่อย:สมุนไพร/ส่วนหัว

__NOTOC__
100px
สมุนไพร หมายถึง พืชที่มีสรรพคุณในการรักษาโรค หรืออาการเจ็บป่วยต่าง ๆ การใช้สมุนไพรสำหรับรักษาโรค หรืออาการเจ็บป่วยต่างๆ นี้ จะต้องนำเอาสมุนไพรตั้งแต่สองชนิดขึ้นไปมาผสมรวมกันซึ่งจะเรียกว่า ยา ในตำรับยา นอกจากพืชสมุนไพรแล้วยังอาจประกอบด้วยสัตว์และแร่ธาตุอีกด้วย เราเรียกพืช สัตว์ หรือแร่ธาตุที่เป็นส่วนประกอบของยานี้ว่า เภสัชวัตถุ พืชสมุนไพรบางชนิด เช่น เร่ว กระวาน กานพลู และจันทน์เทศ เป็นต้น พืชเหล่านี้ถ้านำมาปรุงอาหารเราจะเรียกว่า เครื่องเทศ สมุนไพรเป็นส่วนหนึ่งในแผนพัฒนาเศรษฐกิจและสังคมแห่งชาติเป็นอย่างมาก อ่านต่อ...
}
เครื่องราชอิสริยาภรณ์อาทิตย์อุทัย

เครื่องราชอิสริยาภรณ์อาทิตย์อุทัย (Kyokujitsu-shō; Order of the Rising Sun) เป็นเครื่องราชอิสริยาภรณ์ญี่ปุ่นที่สถาปนาขึ้นเมื่อ ค.ศ. 1875 โดยจักรพรรดิเมจิ เครื่องราชอิสริยาภรณ์เป็นเครื่องอิสริยาภรณ์แรกที่มอบโดยรัฐบาลญี่ปุ่น และสถาปนาขึ้นในวันที่ 10 เมษายน ค.ศ. 1875 โดยกฤษฎีกาของสภาแห่งรัฐ ดวงตราเป็นแสงอาทิตย์อุทัยฉายรัศมี การออกแบบของเครื่องราชเป็นสัญลักษณ์ของพลังที่ทรงพลังดั่งอาทิตย์อุทัย

**ลำดับชั้น**

**บุคคลของไทยที่ได้พระราชทานเครื่องราชอิสริยาภรณ์**

**ชั้นที่ 1**
 พระเจ้าบรมวงศ์เธอ กรมหลวงชุมพรเขตอุดมศักดิ์- สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต- สมเด็จพระเจ้าบรมวงศ์เธอ กรมพระยาเทวะวงศ์วโรปการ- สมเด็จพระเจ้าบรมวงศ์เธอ กรมพระยาดำรงราชานุภาพ- พระเจ้าบรมวงศ์เธอ กรมขุนพิทยลาภพฤฒิธาดา- พระเจ้าบรมวงศ์เธอ กรมพระนเรศรวรฤทธิ์- พระเจ้าบรมวงศ์เธอ กรมหลวงประจักษ์ศิลปาคม- พระวรวงศ์เธอ กรมหมื่นอดิศรอุดมศักดิ์- พระวรวงศ์เธอ กรมหมื่นเทววงศวโรทัย- พระวงศ์เธอ พระองค์เจ้าวัฒนา- พระเจ้าวรวงศ์เธอ กรมหมื่นนราธิปพงศ์ประพันธ์- พระเจ้าวรวงศ์เธอ พระองค์เจ้าภาณุพันธุ์ยุคล- พระวรวงศ์เธอ พระองค์เจ้าปฤษฎางค์- พลตรี หลวงวิจิตรวาทการ (วิจิตร วิจิตรวาทการ)- จอมพล แปลก พิบูลสงคราม - จอมพล ถนอม กิตติขจร- จอมพล ประภาส จารุเสถียร- จอมพล สฤษดิ์ ธนะรัชต์- พลเอก สุรยุทธ์ จุลานนท์- พลเอก เปรม ติณสูลานนท์- พลเอก ประมาณ อดิเรกสาร- พลตำรวจเอก เภา สารสิน- พลโท หม่อมเจ้าชิดชนก กฤดากร- พันเอก (พิเศษ) ดร. ถนัด คอมันตร์- ศาสตราจารย์ ปรีดี พนมยงค์- ศาสตราจารย์ นายแพทย์กระแส ชนะวงศ์- ศาสตราจารย์สัญญา ธรรมศักดิ์- กษิต ภิรมย์- อานันท์ ปันยารชุน- สมัคร สุนทรเวช- ศาสตราจารย์ดิเรก ชัยนาม- อาสา สารสิน

**ชั้นที่ 2**
 พระเจ้าวรวงศ์เธอ พระองค์เจ้าวิภาวดีรังสิต- พระยาสุรเสนา (กลิ่น แสง-ชูโต)- จอมพลอากาศ ฟื้น รณนภากาศ ฤทธาคนี- พลอากาศเอก จอม รุ่งสว่าง- เตช บุนนาค- ท่านผู้หญิงบุตรี วีระไวทยะ- กอบกาญจน์ วัฒนวรางกูร- กิตติพงษ์ กิตยารักษ์- จิรายุ อิศรางกูร ณ อยุธยา- พันตรี รักษ ปันยารชุน- อาคม เติมพิทยาไพสิฐ

**ชั้นที่ 3**
 เจ้าพระยาสุรวงษ์วัฒนศักดิ์- ท่านผู้หญิงเลอศักดิ์ สมบัติศิริ- ประทีป อึ้งทรงธรรม ฮาตะ- จรัลธาดา กรรณสูต- ปรีดา กรรณสูต- มณทิพย์ ศรีรัตนา

**ชั้นที่ 4**
 พระยาสิงห์เสนี- เจ้าพระยาพระเสด็จสุเรนทราธิบดี

**รูปภาพ**
ไฟล์:Badge of the Order of the Rising Sun with pulownia flowers.jpg|เครื่องราชอิสริยาภรณ์อาทิตย์อุทัย ชั้นสูงสุด
ไฟล์:Order of the Rising Sun.jpg|เครื่องราชอิสริยาภรณ์อาทิตย์อุทัย ชั้นสูงสุด คุนอิตโต เคียวกุจิสึ โทกะ ไดจูโช
ไฟล์:เครื่องราชอิสริยาภรณ์อาทิตย์อุทัย เคียวกุจิสึ ทันโกโช 旭日単光章 ชั้นที่6.jpg|เครื่องราชอิสริยาภรณ์อาทิตย์อุทัยเคียวกุจิสึทันโกโช ชั้นที่ 6
ไฟล์:ตัวอย่างใบประกาศเครื่องราชอิสริยาภรณ์อาทิตย์อุทัย เคียวกุจิสึทันโกโช.jpg|ตัวอย่างใบประกาศเครื่องราชอิสริยาภรณ์อาทิตย์อุทัย ชั้นที่ 1 ขนาด 40X60 ซม.

**แหล่งข้อมูลอื่น**
 Japan, Cabinet Office:  Decorations and Medals date=2012-02-04 
** Decoration Bureau:  Order of the Paulownia Flowers date=2012-02-09 
** Decoration Bureau:  Order of the Rising Sun date=2008-01-26 - Japan Mint:  Production Process date=2013-01-05 
หมวดหมู่:เครื่องราชอิสริยาภรณ์ญี่ปุ่น
ความตกลงเอลีเซ

ความตกลงเอลีเซ ค.ศ. 1949 (Elysée Agreement 1949) เป็นข้อตกลงระหว่างรัฐบาลฝรั่งเศสกับสมเด็จพระจักรพรรดิบ๋าว ดั่ย ในวันที่ 8 มีนาคม พ.ศ. 2492 เนื้อหาโดยสรุปของข้อตกลงคือ ฝรั่งเศสรับรองเอกราชของรัฐภาคีแห่งเวียดนาม (Associated state of Vietnam) ในฐานะส่วนหนึ่งของสหภาพฝรั่งเศส และรวมเข้ากับดินแดนที่เรียกว่าสาธารณรัฐโคชินไชนา ที่ก่อนหน้านี้ถูกกำหนดให้มีรัฐธรรมนูญต่างหากใน พ.ศ. 2489
ข้อตกลงเอลีเซมีผลบังคับใช้และมีการเฉลิมฉลองในไซ่ง่อนเมื่อ 14 มิถุนายน และมีการจัดตั้งรัฐภาคีแห่งเวียดนามเมื่อ 1 กรกฎาคม สมัชชาแห่งชาติฝรั่งเศสให้สัตยาบันเมื่อ 29 มกราคม พ.ศ. 2493 และทำให้สมเด็จพระจักรพรรดิบ๋าว ดั่ย ทรงเปลี่ยนสถานะจากผู้ลี้ภัยมาเป็นประมุขรัฐ หลังจากนั้นไม่นาน สหรัฐให้การรับรองทางการทูตแก่รัฐภาคีแห่งเวียดนามเมื่อ 4 กุมภาพันธ์ พ.ศ. 2493 การที่สหรัฐให้การรับรองนี้ รวมทั้งการให้ความช่วยเหลือทางทหารแก่ฝรั่งเศส ทำให้กลายเป็นพันธะผูกพันที่ดึงสหรัฐเข้าสู่สงครามเวียดนาม

**อ้างอิง**
 ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548. หน้า 184-185
หมวดหมู่:ประเทศเวียดนาม
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 4
มังตาน

ดอกมังตาน
ต้นมังตาน
มังตาน เป็นชื่อไม้ต้นชนิด Schima wallichii (DC.) Korth. ในวงศ์ Theaceae เปลือกชั้นในทำให้ระคายผิวหนังทำให้เป็นเม็ดผื่นคัน ใช้เบื่อปลาได้ ชื่ออื่น ๆ เช่น ทะโล้, ส่วนปักษ์ใต้เรียก พันตัน, พายัพเรียก มังกะตาน สารภีดอย คายโซ่ หรือกะโซ้, กะเหรี่ยงเชียงใหม่เรียก เต่อครื่อยสะ, กะเหรี่ยงแม่ฮ่องสอนเรียก เส่ยือสะ, ละโว้เรียก ลำโคระ ลำพิโย๊วะ หรือลำคิโยะ, และขมุเรียก ตุ๊ดตรุ ปัจจุบัน มังตานมีจำนวนลดลงเนื่องจากพื้นที่ป่าถูกรุกราน

**ลักษณะทางพฤกษศาสตร์**
มังตานเป็นไม้ต้นขนาดกลางถึงขนาดใหญ่ ลำต้นตรงสูงประมาณ 15-25 เมตร วัดรอบลำต้นได้ถึง 1.5 เมตร เปลือกด้านนอกขรุขระและแตกเป็นร่องลึกตามยาว มีสีเทาปนน้ำตาลอ่อน เปลือกด้านในมีสีน้ำตาลอมแดง มีเสี้ยนละเอียดสีขาวซึ่งมีความเป็นพิษต่อผิวหนัง
ใบ เป็นใบเดี่ยวรูปหอก ออกตามปลายกิ่งสลับกันไปมักติดเป็นกระจุกตามปลายกิ่ง โคนและปลายใบเรียว ขอบใบเรียบหรือหยักตื้น ๆ ตามขอบ หลังใบมักมีสีเขียวเข้ม ท้องใบและเส้นกลางใบมีขน
ดอก คล้ายไข่ดาว ดอกสีขาวหรือขาวนวล ออกดอกเป็นดอกเดี่ยวตามง่ามใบ ก้านดอกยาว มีกลิ่นหอม กลีบดอกและกลีบรองกลีบดอกมี 5 กลีบ มีเกสรตัวผู้จำนวนมาก สีเหลือง อยู่กลางดอก แต่มีเกสรตัวเมียเพียงอันเดียว
ผล ค่อนข้างกลม เปลือกแข็ง มีขนาดเส้นผ่านศูนย์กลางประมาณ 2.5-3 ซม. ผลแก่สีน้ำตาลเข้ม และแตกออกตามรอยประสานเป็น 4-5 ส่วน แต่ละส่วนมีเมล็ด 4-5 เมล็ด

**การกระจายพันธุ์**
พบมีการกระจายพันธุ์ค่อนข้างกว้างในป่า กระจัดกระจายทั่วประเทศไทย พบมากในป่าดิบชื้น ป่าดิบแล้งหรือป่าดิบเขาที่ระดับความสูง 2,000 เมตร และป่าเบญจพรรณทั่วไปตามเขาที่ระดับความสูงประมาณ 600 เมตร พบมากทางภาคเหนือ ภาคตะวันออกเฉียงเหนือ และภาคใต้ของประเทศไทย  มีการขยายพันธุ์
โดยเมล็ด

**ประโยชน์**
เปลือก มีสีเทาใช้เป็นสีผสมอาหาร เปลือกต้นมีพิษทำให้คัน ชาวกะเหรี่ยงใช้เนื้อไม้ทำฟืน ทำรั้ว เนื้อไม้ ใช้ทำฟืนสำหรับนึ่งเมี่ยง มีสีน้ำตาลอมแดง มีเสี้ยนละเอียดสีขาว ใช้ในการก่อสร้างบ้านเรือนทำพื้นบ้าน ฝาและกระดานได้ดี เปลือกต้นใช่แต่งกลิ่นธูป เบือปลา

**สรรพคุณทางยา**
ต้นและราก ต้มน้ำดื่มรักษาโรคนิ่ว ใบสด ใช้แก้ท้องร่วง ดอก แก้ขัดเบา, ลมบ้าหมู, ลมชัก

**อ้างอิง**
หมวดหมู่:ไม้ยืนต้น
หมวดหมู่:วงศ์ชา
หมวดหมู่:ไม้ที่ใช้ในการก่อสร้าง
หมวดหมู่:พืชมีพิษ
หมวดหมู่:สมุนไพร
ทางแยกต่างระดับนครราชสีมา

ทางแยกต่างระดับนครราชสีมา (Nakhon Ratchasima Interchange) เป็นชุมทางต่างระดับแห่งหนึ่งบริเวณถนนมิตรภาพ ถนนสืบศิริ และทางหลวงแผ่นดินหมายเลข 304 ตั้งอยู่ในอำเภอเมืองนครราชสีมา จังหวัดนครราชสีมา

**รูปแบบของทางแยกต่างระดับ**
สะพานข้ามถนนของถนนสืบศิริ ช่วงอำเภอปักธงชัย-ตำบลจอหอ มุ่งสู่ทางหลวงแผ่นดินหมายเลข 204 และมีทางเลี้ยวไปยังถนนมิตรภาพ
*ถนนระดับดินของถนนมิตรภาพ มุ่งสู่อำเภอเมืองนครราชสีมาและมีทางเลี้ยวไปยังถนนสืบศิริและทางหลวงแผ่นดินหมายเลข 204
*จุดกลับรถใต้สะพานบริเวณถนนสืบศิริและทางหลวงแผ่นดินหมายเลข 304
*ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
*ทุกเส้นทางมีสะพานข้ามแยกเข้าหาถนนโดยตรง
นครราชสีมา
นครราชสีมา
วิกิพีเดีย:เสนอบทความคัดสรร/ประวัติศาสตร์สเปน

=== ประวัติศาสตร์สเปน**
ประวัติศาสตร์สเปน ถูกเสนอเมื่อ 26 สิงหาคม พ.ศ. 2555 และจะได้รับการพิจารณาภายในวันที่ 9 กันยายน พ.ศ. 2555
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 23 กันยายน พ.ศ. 2555
 เสนอชื่อโดย Toitumton (พูดคุย)
ที่จริงผมไม่ได้เป็นคนเขียนแต่ผมเห็นว่ามีเนื้อหาที่ให้ความรู้เยอะดีอ่ะครับ^ ^ ควรที่จะได้เป็นบทความคัดสรร
สนับสนุน 
#
#
คัดค้าน
#
#
เสนอแนะการปรับปรุง
# มีลิงก์แดง ที่ควรสร้างบทความ ได้แก่ การขับไล่ชาวยิวและชาวมุสลิม การตั้งศาลไต่สวนทางศาสนา --Sry85 (พูดคุย) 20:46, 29 สิงหาคม 2555 (ICT)
สถานีย่อย:สมุนไพร/บทความยอดเยี่ยม

ลักษณะของต้นมะนาว
บีตรูต (Beetroot) เป็นหัวพืชหรือรากที่สะสมอาหารที่อยู่ใต้ดิน เป็นพืชเมืองหนาวและเป็นผักเพื่อสุขภาพ มีวิตามินและสารต้านอนุมูลอิสระหลายชนิด โดยบีตรูตมีวิวัฒนาการมาจากป่าชนพื้นเมืองของชายฝั่งประเทศอินเดีย นอกจากนี้มันสามารถใช้เป็นสีธรรมชาติผสมอาหาร นำมาดองเป็นน้ำส้มสายชู งานแกะสลักตบแต่งอาหาร และปรุงอาหารได้ อ่านต่อ...
----
บทความยอดเยี่ยมก่อนหน้านี้: มะนาว, พญายอ, ยอ
ที่เก็บถาวร
สถานีย่อย:สมุนไพร/ภาพยอดเยี่ยมทั้งหมด

----
 มิถุนายน 2556
200px
แอปเปิล เป็นผลไม้ที่นิยมมาก เป็นไม้ผลเมืองหนาว มีต้นกำเนิดในบริเวณประเทศอิหร่านในปัจจุบัน โดยผลแอปเปิลเปรี้ยวและอมหวาน
----
พฤษภาคม 2556
200px
หญ้าฝรั่น เป็นเครื่องเทศและเครื่องยาที่สำคัญอย่างหนึ่ง โดยช่วยในการแก้ลมวิงเวียน บำรุงหัวใจ เป็นตัวยาหลักที่ใช้ในตำรับยาหอมต่างๆ
----
กุมภาพันธ์ - เมษายน 2556
250px
ลาเวนเดอร์ เป็นสกุลของพืชดอก ในวงศ์มินต์ สามารถบรรเทาแมลงกัด, แผลไหม้ และอาการปวดหัว นอกจากนั้นสามรถขับไล่แมลงได้
----
 มกราคม 2556
300px
จิกน้ำ เป็นไม้ประเภทผลัดใบ ใช้รับประทานเป็นผักสดและผักจิ้มกับลาบ, น้ำตก , แจ่ว และขนมจีน รสชาติมันปนฝาด
----
 ธันวาคม 2555
300px
ออริกาโน เป็นเครื่องปรุงสำคัญในอาหารอิตาลี ใส่ในพิซซา ซอส และอาหารจานผัก นิยมใช้แบบแห้งมากกว่าแบบสด
----
 พฤศจิกายน 2555
300px
ลูกเขยตายแม่ยายทำศพ เป็นชื่อไม้ล้มลุกชนิดหนึ่ง มีสรรพคุณเป็นยา ทั้งยารักษาโรคและยาเสพติด
----
 ตุลาคม 2555
300px
ตำลึง เป็นไม้เลื้อยที่มีมือจับใช้สำหรับเลื้อยเกาะต้นไม้ใหญ่หรือไม้ปักหลัก ช่วยในการย่อยแป้ง และในตำลึงก็มีสารอาหารชื่อว่าบีตา-แคโรทีน
----
 กันยายน 2555
300px
Bauhinia variegata เป็นพืชพื้นเมืองในเอเชีย ยับยั้งเชื้อแบคทีเรียได้หลายชนิด
----
 สิงหาคม 2555
300px
กระวาน  เป็นพืชล้มลุกมีลำต้นใต้ดินเรียกว่า เหง้า เป็นพืชที่ต้องการความชื้นสูงอยู่ในป่าที่มีความชื้นสูงและมีไม้ใหญ่ปกคลุม
สถานีย่อย:สมุนไพร/ภาพดีเด่น

250px
----
มะขาม เป็นไม้เขตร้อน มีถิ่นกำเนิดอยู่ในทวีปแอฟริกา โดยมีสรรพคุณแก้โรคเกี่ยวกับกระเพาะอาหาร และยังเป็นไม้มงคลในทิศตะวันตก
นิกเกอร์บอกเกอส์

นิกเกอร์บอกเกอส์
นิกเกอร์บอกเกอส์ (Knickerbockers) เป็นกางเกงผู้ชายสำหรับขี่ม้าหรือกางเกงทรงหลวมยาวถึงเข่า เคยได้รับความนิยมช่วงต้นศตวรรษที่ 20 ในสหรัฐอเมริกา กางเกงเล่นกอล์ฟพลัสทูส์แและพลัสโฟส์ก็เป็นกางเกงประเภทนี้เช่นกัน ก่อนสงครามโลกครั้งที่สอง นักเล่นสกีก็มักสวมกางเกงนิกเกอร์บอกเกอส์ โดยมากจะมีความยาวถึงข้อเท้า
จนกระทั่งหลังสงครามโลกครั้งที่หนึ่ง หลายประเทศที่พูดภาษาอังกฤษ ชายส่วนใหญ่จะสวมกางเกงขาสั้นในฤดูร้อนและใส่นิกเกอร์บอกเกอส์ หรือ นิกเกอส์ (หรือกางเกงยาวถึงเข่า) ในฤดูหนาว 
หมวดหมู่:ชุดชั้นใน
หมวดหมู่:กางเกง
สถานีย่อย:สมุนไพร/รู้ไหมว่า

150px
สุพรรณิการ์ เป็นต้นไม้ประจำจังหวัดของจังหวัดนครนายก และโรงเรียนสวนกุหลาบวิทยาลัย รังสิต
----
กุหลาบเมาะลำเลิง เป็นพืชพื้นเมืองของเอสปิริโต ซันโต และมินาส เฆราอิส
----
รักทะเล (ในภาพ) มีฤทธิ์เป็นยาสมุนไพร โดยรากใช้แก้พิษอาหารทะเล ใบตำพอกแก้ปวดบวม แต่ใช้เป็นยาสูบได้
----
เจตมูลเพลิงแดง เป็นพืชที่หญิงที่มีครรค์ห้ามรับประทานราก เพราะจะมีสารบางอย่างทำให้แท้ง
สนับแข้ง

สนับแข้งในกีฬาฟุตบอล
สนับแข้ง (shin guard หรือ shin pad) เป็นอุปกรณ์ที่ใช้สวมใส่ป้องกันแข้งของนักกีฬา โดยปกติใช้ในกีฬาฟุตบอล เบสบอล ฮอกกีน้ำแข็ง ฮอกกีสนาม ลาคลอสส์ รักบี้ คริกเกต และอื่น ๆ มีอยู่ในข้อบังคับให้สวมใส่ในกติการกีฬาหลายชนิดหรือสวมโดยสมัครใจโดยผู้มีส่วนร่วมเพื่อป้องกันการบาดเจ็บ
หมวดหมู่:อุปกรณ์ฟุตบอล
หมวดหมู่:อุปกรณ์อเมริกันฟุตบอล
หมวดหมู่:อุปกรณ์เบสบอล
หมวดหมู่:อุปกรณ์ฮอกกีน้ำแข็ง
หมวดหมู่:อุปกรณ์รักบี้
ธงไชย เซอร์วิส

ธงไชย เซอร์วิส เป็นอัลบั้มเพลงลำดับที่ 9 ของธงไชย แมคอินไตย์ โดยค่าย จีเอ็มเอ็ม แกรมมี่ ออกจำหน่ายเมื่อวันที่ 6 สิงหาคม พ.ศ. 2541 โดยมี Exclutive Producer Supervisors คือ บุษบา ดาวเรือง, ดล ผดุงวิเชียร Excutive Producer นิติพงษ์ ห่อนาค  Producer คือ พงศ์เพชร กลิ่นหอม, สุวัชชัย สุทธิรัตน์ จัดทำขึ้นจำนวน 11 เพลง โดยมียอดจำหน่ายเกิน 1 ล้านตลับ ได้รับการจัดอันดับให้เป็น 1 ใน 33 อัลบั้มที่ขายดีที่สุดตลอดกาลของแกรมมี่ ลำดับที่ 18 และถูกจัดให้เป็นอัลบั้มที่เป็นที่สุดแห่งปี
จากความสำเร็จของอัลบั้ม ธงไชย เซอร์วิส เขามีอัลบั้มพิเศษอัลบั้ม ธงไชย เซอร์วิส พิเศษ ออกจำหน่ายเมื่อวันที่ 15 ธันวาคม พ.ศ. 2541 ซึ่งมียอดจำหน่ายเกิน 9 แสนตลับ เป็นหนึ่งในอัลบั้มพิเศษที่ขายดีที่สุดตลอดกาลของแกรมมี่ ลำดับ 7 โดยมีเพลงเด่น เพลงซ่อมซะให้เข็ด, พูดเล่นเล่น, ก้อนหินกับนาฬิกา, ตัดไฟแต่ต้นลม และ ความทรงจำ

**รายชื่อเพลงในอัลบั้ม ธงไชย เซอร์วิส**

**รายชื่อเพลงในอัลบั้ม ธงไชย เซอร์วิส พิเศษ เพิ่มเพลงใหม่ 5 เพลง**

**ความสำเร็จอัลบั้ม**
ธงไชย เซอร์วิส
*ปี 2559 จัดให้เป็น "อัลบั้มยอดนิยมที่มียอดขายเกินล้านตลับ" โดย GMM Superstar วันที่ 9 กันยายน 2559
*ปี 2560 ได้รับการจัดอันดับให้เป็น "อัลบั้มที่ดีที่สุดของแกรมมี่ ปี 1998" เป็น 1 ใน 6 อัลบั้มที่ดีที่สุดของแกรมมี่ ปี 1998 โดย GMM Superstar วันที่ 26 กุมภาพันธ์ 2560
*ปี 2560 ได้รับการจัดอันดับให้เป็น "อัลบั้มขายดีที่สุดตลอดกาลของแกรมมี่" อันดับ 18 ยอดขายเกิน 1 ล้านตลับ โดย GMM Superstar สรุปการจัดอันดับ 33 BEST-Selling Albums of ALL TIME "33 อัลบั้มขายดีที่สุดตลอดกาลของแกรมมี่" วันที่ 26 เมษายน 2560
*ปี 2560 ได้รับการจัดให้เป็นอันดับ 8 อัลบั้มที่ขายดีที่สุดตลอดกาลของศิลปินแกรมมี่ : ศิลปินชาย โดย GMM Superstar, วันที่ 9 มิถุนายน 2560 สรุปการจัดอันดับ 33rd Year GMM GRAMMY : BEST Male Albums "33 อัลบั้มขายดีที่สุดตลอดกาลของศิลปินแกรมมี่ : ศิลปินชาย" ด้วยยอดจำหน่ายเกิน 1 ล้านตลับ 
*ปี 2561 ได้รับการจัดให้เป็น  "อัลบั้มของศิลปินชายที่เป็นที่สุดแห่งปี 1998" จากสรุปที่สุดในความทรงจำ ที่สุด..ของแกรมมี่ วันที่ 13 มกราคม 2561 โดย GMM Superstar
ธงไชย เซอร์วิส พิเศษ
*อันดับ 7 "อัลบั้มพิเศษที่ขายดีที่สุดตลอดกาลของแกรมมี่" ยอดจำหน่าย 9 แสนตลับ จัดอันดับโดย GMM Superstar วันที่ 23 กรกฎาคม 2560

**อ้างอิง**
หมวดหมู่:อัลบั้มเพลงของธงไชย แมคอินไตย์
หมวดหมู่:อัลบั้มเพลงไทยสากล
หมวดหมู่:อัลบั้มเพลงไทยในปี พ.ศ. 2541
หมวดหมู่:อัลบั้มเพลงของค่ายจีเอ็มเอ็ม แกรมมี่
สมาชิกสภาผู้แทนราษฎรจังหวัดบึงกาฬ

จังหวัดบึงกาฬ มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย

**ประวัติศาสตร์**
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นบึงกาฬยังเป็นเพียงอำเภอหนึ่งของจังหวัดหนองคาย
ปี พ.ศ. 2554 บึงกาฬยกฐานะขึ้นเป็นจังหวัด และได้แยกเขตการเลือกตั้งที่ 2 ของจังหวัดหนองคาย (จากการเลือกตั้ง พ.ศ. 2550) มาเป็นเขตการเลือกตั้งของจังหวัดบึงกาฬ โดยมีสมาชิกสภาผู้แทนราษฎรชุดแรก คือ นายยุทธพงษ์ แสงศรี นายเชิดพงศ์ ราชป้องขันธ์ และนายไตรรงค์ ติธรรม- นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 3 สมัย ได้แก่ นายเชิดพงศ์ ราชป้องขันธ์ และนายไตรรงค์ ติธรรม- สมาชิกสภาผู้แทนราษฎรสตรีคนแรกของจังหวัดบึงกาฬ คือ นางอรอุมา บุญศิริ (จากการเลือกตั้งซ่อม พ.ศ. 2568)

**เขตเลือกตั้ง**

**รายนามสมาชิกสภาผู้แทนราษฎรแบบแบ่งเขต**

**ชุดที่ 23; พ.ศ. 2550**
legend2|#ffb6b6|พรรคพลังประชาชน (พ.ศ. 2550) → พรรคเพื่อไทย |border=1px solid #AAAAAA- แยกมาจากเขตเลือกตั้งที่ 2 จังหวัดหนองคาย

**ชุดที่ 24–26; พ.ศ. 2554–2566**
legend2|#ffb6b6|พรรคเพื่อไทย|border=1px solid #AAAAAA
legend2|#b0ceff|พรรคภูมิใจไทย|border=1px solid #AAAAAA

**อ้างอิง**

**แหล่งข้อมูลอื่น**
  คณะกรรมการการเลือกตั้งจังหวัดบึงกาฬ date=2012-06-26 
บังกาฬ
หมวดหมู่:การเมืองจังหวัดบึงกาฬ
กากหมากตาฤๅษี

กากหมากตาฤๅษี (Balanophora fungosa) หรือขนุนดิน ชื่อสามัญเช่น Nutmeg tree; c=粗穗蛇菰; Nấm ngọc cẩu เป็นพืชประเภทพืชเบียนหรือกาฝาก อยู่ในวงศ์ขนุนดิน (Balanophoraceae) ในประเทศไทยพบพรรณไม้วงศ์ขนุนดิน 1 สกุล คือ สกุล Balanophora มีทั้งหมด 5 ชนิด โดยหนึ่งในนั้นได้แก่ กากหมากตาฤๅษี

**ลักษณะทั่วไป**
เป็นพืชเบียน คือดำรงชีวิตโดยการเกาะอาศัยแย่งอาหารจากรากพืชชนิดอื่น ลำต้นอยู่รวมกันเป็นก้อนขนาดใหญ่ใต้ดิน โดยลำต้นจะมีหลายสี เช่น สีน้ำตาล สีแดง สีแดงปนน้ำตาล สีเหลือง หรือสีเหลืองปนส้ม ความสูงของต้นทั้งหมดประมาณ 10–30 เซนติเมตร ลักษณะใบมีขนาดเล็ก เรียงเวียนรอบลำต้น สีเหลืองอมแดงหรือน้ำตาล ปลายใบแหลม ออกดอกเป็นช่อ ดอกเพศผู้มีประมาณ 4–5 กลีบ กว้าง 2–6 เซนติเมตร ยาว 4–15 เซนติเมตร ช่อดอกเพศเมียรูปทรงกลม รูปทรงกลมหรือทรงรี ขนาด 3–8 เซนติเมตร ออกดอกระหว่างเดือนกันยายนถึงเดือนกุมภาพันธ์ หรือประปรายตลอดปี
ตามรายงาน กากหมากฤๅษีจะเบียนรากพืชของต้นไม้บางชนิดในสกุลหมีเหม็น (Litsea) บางชนิดในสกุลกระพี้จั่น (Millettia) บางชนิดในสกุลมะขามเทศ (Pithecellobium) และบางชนิดในสกุลแสลงใจ (Strychnos) นอกจากนี้ อาจเบียนรากพืชที่เป็นไม้เถาบางชนิดในสกุลกวาวเครือ (Butea) บางชนิดในสกุลเถาคัน (Cissus) และบางชนิดในสกุลเครือเขาน้ำ (Tetrastigma)

**แหล่งที่พบ**
กากหมากตาฤๅษีพบการกระจายพันธุ์อยู่ในประเทศอินเดีย, จีนตอนใต้, พม่า, ภูมิภาคอินโดจีน และมาเลเซีย ส่วนในประเทศไทยพบได้ทุกภาค โดยจะพบตามป่าดิบชื้น, ป่าดิบเขา, ป่าเบญจพรรณ ที่มีความสูงตั้งแต่ 500–2,000 เมตรจากระดับน้ำทะเล

**ประโยชน์**
สามารถนำมาทำยาแก้โรคหอบหืด โดยนำลำต้นหั่นเป็นแผ่น ๆ ตากแห้งแล้วนำไปผสมกับสมุนไพร ในเกาะชวาใช้สารคล้ายไขผึ้งปริมาณมากในส่วนดอกของกากหมากตาฤๅษีเป็นเชื้อเพลิงสำหรับคบเพลิง

**ชื่อท้องถิ่น**
ชื่อของกากหมากตาฤๅษี จะเรียกแตกต่างกันในแต่ละท้องถิ่น ดังนี้- ภาคเหนือ – กกหมากพาสี- ภาคกลาง – ขนุนดิน- ประจวบคีรีขันธ์ – ดอกกฤษณารากไม้- ตราด – กากหมากตาฤๅษี- ชุมพร – บัวผุด- สระบุรี – ว่านดอกดิน- เลย – เห็ดหิน

**อ้างอิง**

**แหล่งข้อมูลอื่น**
 Balanophora fungosa
หมวดหมู่:กาฝาก
หมวดหมู่:สกุลขนุนดิน
หน้าไม้

ไฟล์:DaVinci Crossbow.JPG|thumb|220px|ภาพสเก็ตช์โดย เลโอนาโด ดาวินชี ประมาณ ค.ศ. 1500
หน้าไม้ เป็นอาวุธอันประกอบด้วยคันศรติดตั้งบนด้าม และยิงกระสุนวิถีโค้ง ที่มักเรียกว่า bolt หรือ quarrel หน้าไม้ในยุคกลางมีชื่อเรียกหลายชื่อ ซึ่งส่วนมากมีรากศัพท์มาจากคำว่า ballista ซึ่งเป็นเครื่องบิดที่มีรูปลักษณ์คล้ายกับหน้าไม้
ในประวัติศาสตร์ หน้าไม้มีบทบาทสำคัญในการสงครามเอเชียตะวันออก ยุโรป และเมดิเตอร์เรเนียน ปัจจุบัน หน้าไม้ใช้ในกีฬา การล่าสัตว์
หน้าไม้สำหรับการกีฬา

**อ้างอิง**

**แหล่งข้อมูลอื่น**
  International Crossbow Shooting Union (IAU) date=2020-07-16 -  World Crossbow Shooting Association (WCSA)
จตุภูมิ ชินวงศ์

จตุภูมิ ชินวงค์ ก็อต (เกิดวันที่ 19 กรกฎาคม พ.ศ. 2536 ที่เทศบาลนครนครราชสีมา ประเทศไทย) เป็นนักยกน้ำหนักชาวไทยที่แข่งในรุ่น 77 กก. เขาจบอันดับที่สี่ในกีฬายกน้ำหนักในโอลิมปิกฤดูร้อน 2012 และกีฬายกน้ำหนักในโอลิมปิกฤดูร้อน 2016 ซึ่งอันดับโอลิมปิกฤดูร้อน 2016 ของเขาจะได้รับการเลื่อนขึ้นเป็นอันดับที่สาม โดยรอกระบวนการจัดสรรเหรียญรางวัลใหม่ของคณะกรรมการโอลิมปิกสากล เนื่องจากผู้ได้รับเหรียญทองจะถูกตัดสิทธิ์จากความผิดเกี่ยวกับการใช้สารกระตุ้น

**ประวัติ**
จตุภูมิ ชินวงศ์ สำเร็จการศึกษาระดับปริญญาตรีจากสถาบันการพลศึกษา จังหวัดมหาสารคาม เขาเข้าร่วมการแข่งในกีฬายกน้ำหนักในโอลิมปิกฤดูร้อน 2012 ในรุ่น 77 กก. โดยยกในท่าสแนตช์ได้ 157 กก. และท่าคลีนแอนด์เจิร์กได้ 191 กก. มีน้ำหนักรวมที่ 348 กก. ซึ่งจตุภูมิได้อันดับที่ 4 ของการแข่งครั้งนั้น โดยเป็นฝ่ายแพ้นักยกน้ำหนักชาวคิวบาที่ได้รับเหรียญทองแดงไปเพียง 1 กก. และเกือบเป็นการสร้างประวัติศาสตร์ในฐานะนักยกน้ำหนักชายชาวไทยคนแรกที่ได้รับเหรียญรางวัลโอลิมปิก

**สถิติการแข่ง**

**เครื่องราชอิสริยาภรณ์**
 2555- 2553

**รางวัลที่ได้รับ**
 วันที่ 21 ธันวาคม พ.ศ. 2555 - รางวัลรองนักกีฬาเยาวชนสมัครเล่นดีเด่นชาย วันกีฬาแห่งชาติ 2555 ที่อินดอร์สเตเดี้ยม หัวหมาก

**อ้างอิง**
หมวดหมู่:นักยกน้ำหนักชายชาวไทย
หมวดหมู่:นักยกน้ำหนักในโอลิมปิกฤดูร้อน 2012
หมวดหมู่:นักยกน้ำหนักโอลิมปิกทีมชาติไทย
หมวดหมู่:ผู้เข้าแข่งขันโอลิมปิกเยาวชนฤดูร้อน 2010
หมวดหมู่:นักกีฬาไทยที่ได้เหรียญเงินโอลิมปิกเยาวชน
หมวดหมู่:นักกีฬาเหรียญทองแดงเอเชียนเกมส์ชาวไทย
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:นักกีฬาจากจังหวัดนครราชสีมา
หมวดหมู่:ผู้ได้รับเครื่องราชอิสริยาภรณ์ บ.ภ.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:นักยกน้ำหนักในโอลิมปิกฤดูร้อน 2016
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
หมวดหมู่:คริสต์ศาสนิกชนชาวไทย
น้ำตกวังทอง

น้ำตกวังทอง เป็นน้ำตกหนึ่งในสองแห่งที่อยู่ในบริเวณแหล่งต้นน้ำของแม่น้ำวัง อันเกิดจากแนวเขาผีปันน้ำ (น้ำตกอีกแห่งคือ น้ำตกวังแก้ว) อยู่ในเขตอุทยานแห่งชาติดอยหลวง ตำบลวังแก้ว อำเภอวังเหนือ จังหวัดลำปาง ทางเข้าหมู่ที่ 3 บ้านป่าแหน่ง สภาพทางเป็นทางดินอัดลูกรังระยะทางจากปากทางเข้าหมู่บ้านถึงน้ำตกประมาณ 3.5 กิโลเมตร ทางเลียบไม่ขึ้นเขา สภาพเป็นที่นาในหุบเขาเล็กจนถึงชั้นน้ำตกชั้นที่ 1 น้ำตกแห่งนี้ไม่มีเจ้าหน้าที่อุทยานประจำ ไม่มีค่าธรรมเนียมเข้าชม มีที่จอดรถก่อนถึงน้ำตกประมาณ 300 เมตร เดินทางถึงชั้นสองของน้ำตกใช้เวลาประมาณ 5 นาที น้ำตกแห่งนี้มีจำนวนกว่า 10 ชั้น มีชั้นสูง ๆ กว่า 200 เมตร มีแอ่งน้ำใส ลึกบางแห่ง 

**แหล่งข้อมูลอื่น**
  รูปภาพน้ำตกวังทองและน้ำตกวังแก้ว
วังทอง
หมวดหมู่:อำเภอวังเหนือ
เพลงชาติสาธารณรัฐสังคมนิยมโซเวียตยูเครน

เพลงชาติสาธารณรัฐสังคมนิยมโซเวียตยูเครน (Державний гімн Української Радянської Соціалістичної Республіки - Deržavný himn Ukrajinśkoji Radjanśkoji Socialistyčnoji Respubliky) เป็นเพลงชาติของประเทศยูเครนสมัยอยู่ภายใต้การปกครองของสหภาพโซเวียต (ในชื่อ "สาธารณรัฐสังคมนิยมโซเวียตยูเครน").

**ประวัติ**
เพลงชาติฉบับดังกล่าวเริ่มใช้เมื่อ ค.ศ. 1949 - ค.ศ. 1991. เรียบเรียงทำนองโดย อันตอน ดมือตรอวึช แลแบดือแนตส์ (ยูเครน: Антон Дмитрович Лебединець; Anton Dmytrovyč Lebedynets), และ ประพันธ์บทร้องโดย เปาลอ ตือชือนา (ยูเครน: Павло Тичина; Pavlo Tyčyna). ในปี ค.ศ. 1978 ได้มีการเปลี่ยนแปลงเนื้อร้องในบทที่ 2 เพื่อลบล้างอิทธิพลโจเซฟ สตาลิน ที่ปรากฏอยู่ในเพลง (เป็นส่วนหนึ่งของนโยบายโต้อภิวัฒน์สตาลิน) เนื้อร้องฉบับภาษายูเครนที่ปรากฏในบทความนี้เป็นฉบับที่มีการแก้ไขในปีนั้น ส่วนฉบับภาษารัสเซียเป็นเนื้อร้องฉบับก่อนปี พ.ศ. 2520.

**บทร้อง**

**บทร้อง พ.ศ. 2492 (สมัยสตาลิน) === 

**บทร้อง พ.ศ. 2521 (ฉบับแก้ไข)**

**คำแปล === 

**สื่อ**

**ดูเพิ่ม**
 เชเนวเมร์ลาอูครายีนา- เพลงชาติสหภาพโซเวียต

**อ้างอิง**

**แหล่งข้อมูลอื่น**
  MIDI file date=2012-01-07 -  เพลงชาติสาธารณรัฐสังคมนิยมโซเวียตยูเครน (ขับร้อง)-  Lyrics เพลงชาติสาธารณรัฐสังคมนิยมโซเวียตยูเครน - nationalanthems.info date=2009-01-06 -  สกอร์เพลงชาติสาธารณรัฐสังคมนิยมโซเวียตยูเครน
ยยูเครน
หมวดหมู่:สัญลักษณ์ของประเทศยูเครน
หมวดหมู่:ดนตรียูเครน
ขวง

ขวง, ผักขวง, สะเดาดิน หรือ ผักขี้ขวง (sweetjuice) เป็นชื่อไม้ล้มลุกชนิด Glinus oppositifolius A. DC. ในวงศ์ Molluginceae เป็นสกุลพืชเขตร้อนและกึ่งเขตร้อน ทั้งยังเป็นพืชคลุมดิน เจริญเติบโตดีในพื้นที่ชุ่มน้ำ มีลำต้นขนาดเล็ก ทอดเลื้อยไปตามพื้นดิน ดอกมีสีขาวอมเขียว บางชนิดใช้เป็นสมุนไพร และบางชนิดใช้ทำอาหาร

**ลักษณะทางกายภาพ**
Glinus oppositifolius- ลำต้น พืชล้มลุก มีลำต้นเตี้ยหรือติดราบไปกับดินทอดเลื้อยและแตกแขนงออกคลุมดิน- ใบ ใบมีสีเขียว ขนาดเล็กยาวเรียว ใบออกจากข้อของลำต้นแต่ละข้อมีใบประมาณ 4–5 ใบ ก้านใบสั้น โคนใบสอบ ขอบใบเรียบ ปลายใบแหลมหรือมน ขนาดใบกว้างประมาณ 0.3–0.5 เซนติเมตร ยาวประมาณ 1.0–2.5 เซนติเมตร- ดอก ออกดอกเดี่ยวรอบ ๆ ข้อลำต้น ข้อละ 4–6 ดอก สีขาวอมเขียว มีกลีบดอก 5 กลีบแต่ละกลีบยาว 0.3 เซนติเมตร ก้านดอกยาวประมาณ 0.6–1.2 เซนติเมตร- ผล มีผลรูปยาวรี ยาวประมาณ 0.2 เซนติเมตร เมื่อผลแก่จะแตกเป็น 3 แฉก ภายในมีเมล็ดสีน้ำตาลแดง ขนาดเท่าเม็ดทรายอยู่จำนวนมาก

**การขยายพันธุ์**
ขยายพันธุ์ด้วยเมล็ด เป็นพรรณไม้กลางแจ้ง ชอบแดดจ้าสามารถขึ้นได้ในดินทุกชนิด โดยรดน้ำสัปดาห์ละ 2–3 ครั้ง

**ประโยชน์**
ทั้งต้นปรุงเป็นยาแก้ไข้ แก้ร้อนในกระหายน้ำ ถ้านำต้นสดมาผสมกับน้ำมันละหุ่งแล้วนำไปอุ่นจะใช้เป็นยาหยอดหูหรือแก้ปวดหูได้ หรือถ้านำต้นสดมาตำผสมกับขิงจะได้เป็นยาสุมกระหม่อมเด็ก แก้อาการปวดศีรษะ แก้หวัด แก้ไอได้ หรือนำผักขวงมาทำแกงแบบคนเหนือซึ่งให้รสชาติขมอร่อย โดยใส่มะเขือและปลาแห้ง (กินตอนร้อน ๆ เพราะถ้าหากเย็นแกงจะมีรสขม)

**อ้างอิง**
หมวดหมู่:พืชที่รับประทานได้
หมวดหมู่:วงศ์สะเดาดิน
หมวดหมู่:สมุนไพร
หมวดหมู่:ผลิตภัณฑ์ปิโตรเลียม

หมวดหมู่:ปิโตรเลียม
หมวดหมู่:การผลิตปิโตรเลียม
หมวดหมู่:สารเคมี
หมวดหมู่:ผลิตภัณฑ์แบ่งตามประเภท
วอลุม วัน

วอลุม วัน (Volume 1) เป็นอัลบัมเพลงของธงไชย แมคอินไตย์ ลำดับที่ 13 โดยค่ายจีเอ็มเอ็ม แกรมมี่ ออกจำหน่ายเมื่อวันที่ 19 กรกฎาคม พ.ศ. 2548 โดยมี Exclutive Producer Supervisors คือ บุษบา ดาวเรือง, พนเทพ สุวรรณะบุณย์ อัลบัมนี้มีจำนวน 11 เพลง ซึ่งมีเพลงดังอย่างเพลง โอ้ละหนอ มาย เลิฟ รวมถึงยังได้จัดคอนเสิร์ต วอลุม วัน โอ้ละหนอ มายเลิฟ ณ อิมแพคอารีน่าเมืองทองธานี ซึ่งเป็นคอนเสิร์ตที่ได้รับการตอบรับเป็นอย่างมาก โดยเป็นคอนเสิร์ตที่จัดมากรอบที่สุดถึง 4 รอบ และบัตรขายหมดเร็วที่สุดในปีนั้น

**รายชื่อเพลง**

**รางวัล /ผลตอบรับ**
 ปี 2549 รางวัลมิวสิกวีดีโอยอดเยี่ยมแห่งปีกำกับมิวสิกโดย ประพัฒน์ คูศิริวาณิชกร จากงานประกาศผลรางวัล FAT award 2006 จัดโดยคลื่นวิทยุ FAT radio 104.5 จากมิวสิกเพลง "โอ้ละหนอ...My Love"- อัลบั้มศิลปินชายที่เป็นที่สุดแห่งปี 2005 จากสรุป "ที่สุดในความทรงจำ ที่สุด..ของแกรมมี่" วันที่ 21 มกราคม 2561 โดย GMM Superstar

**อ้างอิง**
หมวดหมู่:อัลบั้มเพลงของธงไชย แมคอินไตย์
หมวดหมู่:อัลบั้มเพลงไทยสากล
หมวดหมู่:อัลบั้มเพลงของค่ายจีเอ็มเอ็ม แกรมมี่
หมวดหมู่:อัลบั้มเพลงในปี พ.ศ. 2548
หมวดหมู่:คลอไรด์

หมวดหมู่:แฮไลด์
หมวดหมู่:เกลือ
หมวดหมู่:สารประกอบอนินทรีย์
หมวดหมู่:เฮไลด์
หมวดหมู่:สารประกอบคลอรีน
รำวงมาตรฐาน

นางรำไทย
รำวงมาตรฐาน เป็นการแสดงที่มีวิวัฒนาการมาจาก รำโทน เป็นการรำและร้องของชาวบ้าน ซึ่งจะมีผู้รำทั้งชายและหญิง รำกันเป็นคู่ ๆ รอบ ครกตำข้าวที่วางคว่ำไว้ หรือไม่ก็รำกันเป็นวงกลม โดยมีโทนเป็นเครื่องดนตรีประกอบจังหวะ ลักษณะการรำ และร้องเป็นไปตามความถนัด ไม่มีแบบแผนกำหนดไว้ คงเป็นการรำ และร้องง่าย ๆ มุ่งเน้นที่ความสนุกสนานรื่นเริงเป็นสำคัญ เช่น เพลงช่อมาลี เพลงยวนยาเหล เพลงหล่อจริงนะดารา เพลงตามองตา เพลงใกล้เข้าไปอีกนิด ฯลฯ ด้วยเหตุที่การรำชนิดนี้มีโทนเป็นเครื่องดนตรีประกอบจังหวะ จึงเรียกการแสดงชุดนี้ว่า รำโทน 
ต่อมาเมื่อปี พ.ศ. 2487 ในสมัย จอมพล ป. พิบูลสงคราม เป็นนายกรัฐมนตรี รัฐบาลตระหนักถึงความสำคัญของการละเล่นรื่นเริงประจำชาติ และเห็นว่าคนไทยนิยมเล่นรำโทนกันอย่างแพร่หลาย ถ้าปรับปรุงการเล่นรำโทนให้เป็นระเบียบทั้งเพลงร้องลีลาท่ารำ และการแต่งกาย จะทำให้การเล่นรำโทนเป็นที่น่านิยมมากยิ่งขึ้น จึงได้มอบหมายให้กรมศิลปากรปรับปรุงรำโทนเสียใหม่ให้เป็นมาตรฐาน มีการแต่งเนื้อร้อง ทำนองเพลงและนำท่ารำจากแม่บทมากำหนดเป็นท่ารำเฉพาะแต่ละเพลงอย่างเป็นแบบแผน

**เพลง**
รำวงมาตรฐาน ประกอบด้วยเพลงทั้งหมด 10 เพลง กรมศิลปากรแต่งเนื้อร้องจำนวน 4 เพลง คือ เพลงงามแสงเดือน เพลงชาวไทย เพลงรำซิมารำ เพลงคืนเดือนหงาย ท่านผู้หญิงละเอียด พิบูลสงคราม แต่งเนื้อร้องเพิ่มอีก 6 เพลง คือ เพลงดวงจันทร์วันเพ็ญ เพลงดอกไม้ของชาติ เพลงดวงจันทร์ขวัญฟ้า เพลงหญิงไทยใจงาม เพลงบูชานักรบ เพลงยอดชายใจหาญ ส่วนทำนองเพลงทั้ง 10 เพลง กรมศิลปากร และกรมประชาสัมพันธ์เป็นผู้แต่ง
จากการสัมภาษณ์นางสุวรรณี ชลานุเคราะห์ ศิลปินแห่งชาติ สาชาศิลปะการแสดง (นาฏศิลป์ไทย) ปีพุทธศักราช 2533 อธิบายว่า ท่ารำเพลงรำวงมาตรฐานประดิษฐ์ท่ารำโดย นางลมุล ยมะคุปต์ นางมัลลี คงประภัศร์ และนางศุภลักษณ์ ภัทรนาวิก ซึ่งเป็นผู้เชี่ยวชาญการสอนนาฏศิลป์ไทย วิทยาลัยนาฏศิลป์ ส่วนผู้คิดประดิษฐ์จังหวะเท้าของเพลงดวงจันทร์วันเพ็ญ คือ นางจิตรา ทองแถม ณ อยุธยา อาจารย์ใหญ่โรงเรียนสังคีตศิลป (ปัจจุบันคือ วิทยาลัยนาฏศิลป) ปี พ.ศ. 2485-2486 
เมื่อปรับปรุงแบบแผนการเล่นรำโทนให้มีมาตรฐาน และมีความเหมาะสม จึงมีการเปลี่ยนแปลงชื่อจากรำโทนเป็น “รำวงมาตรฐาน” อันมีลักษณะการแสดงที่เป็นการรำร่วมกันระหว่างหญิง-ชายเป็นคู่ ๆ เคลื่อนย้ายเวียนไปเป็นวงกลม มีเพลงร้องที่แต่งทำนองขึ้นใหม่ มีการใช้ทั้งวงปี่พาทย์บรรเลงเพลงประกอบ และบางเพลงก็ใช้วงดนตรีสากลบรรเลงเพลงประกอบ ซึ่งเพลงร้องที่แต่งขึ้นใหม่ทั้ง 10 เพลง

**รายชื่อเพลงและท่ารำ**

**การแต่งกาย**
เครื่องแต่งกายของรำวงมาตรฐาน ประกอบด้วย 4 แบบ ดังนี้
*แบบที่ 1 แบบชาวบ้าน
**ชาย นุ่งผ้าโจงกระเบน สวมเสื้อคอพวงมาลัย เอวคาดผ้าห้อยชายด้านหน้า
**หญิง นุ่งโจงกระเบน ห่มผ้าสไบอัดจีบ ปล่อยผม ประดับดอกไม้ที่ผมด้านซ้าย คาดเข็มขัด ใส่เครื่องประดับ
*แบบที่ 2 แบบไทยพระราชนิยม
**ชาย นุ่งโจงกระเบน สวมเสื้อราชปะแตน ใส่ถุงเท้า รองเท้า
**หญิง นุ่งโจงกระเบน สวมเสื้อลูกไม้ สไบพาดบ่าผูกเป็นโบ ทิ้งชายไว้ข้างลำตัวด้านซ้าย ใส่เครื่องประดับมุก
*แบบที่ 3 แบบสากลนิยม
**ชาย นุ่งกางเกง สวมสูท ผูกเน็กไท
**หญิง นุ่งกระโปรงป้ายข้าง ยาวกรอมเท้า ใส่เสื้อคอกลม แขนกระบอก
*แบบที่ 4 แบบราตรีสโมสร
**ชาย นุ่งกางเกง สวมเสื้อพระราชทาน ผ้าคาดเอวห้อยชายด้านหน้า
**หญิง นุ่งกระโปรงยาวจีบหน้านาง ใส่เสื้อจับเดรป ชายผ้าห้อยจากบ่าลงไปทางด้านหลัง เปิดไหล่ขวา ศีรษะทำผมเกล้า

**ดูเพิ่ม**
 รำวง
หมวดหมู่:วัฒนธรรมไทย
เชิดชัย อุดมไพจิตรกุล

เชิดชัย อุดมไพจิตรกุล เกิดเมื่อ 16 ธันวาคม พ.ศ. 2484 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2507 ที่ โตเกียว ในรุ่นแบนตัมเวท รอบแรก แพ้ การีมู ยัง จากไนจีเรีย ตกรอบแรก เมื่อ 12 ตุลาคม พ.ศ. 2507 เข้าแข่งขันกีฬาโอลิมปิก พ.ศ. 2511 ที่ เม็กซิโก ในรุ่นแบนตัมเวท 
เชิดชัย อุดมไพจิตรกุล หรือ เชิดชัย อุดม เกิดเมื่อ พ.ศ. 2484 ที่ อำเภอปากพนัง จังหวัดนครศรีธรรมราช เป็นผู้ที่ชื่นชอบกีฬามวยแต่เด็ก โดยขึ้นชกทั้งมวยไทยและมวยสากล ได้แชมป์มวยนักเรียนของจังหวัดนครศรีธรรมราช เมื่อจบ ม.8 มาศึกษาต่อที่วิทยาลัยพลศึกษาที่กรุงเทพฯ จนจบ ปกศ.สูง ระหว่างนั้น ขึ้นชกมวยสากลสมัครเล่นในนามของวิทยาลัยพลศึกษา ได้แชมป์มวยสากลสมัครเล่นแห่งประเทศไทยตั้งแต่ พ.ศ. 2506 – 2511 ในรุ่นแบนตัมเวท จนติดทีมชาติไทย และได้เป็นอาจารย์ที่วิทยาลัยพลศึกษาด้วย
ผลงานการแข่งขันในนามทีมชาติไทย ได้เหรียญทองแดงมวยสากลสมัครเล่นแห่งเอเชียครั้งที่ 2 พ.ศ. 2508 ที่ เกาหลีใต้ เหรียญทองกีฬาแหลมทองครั้งที่ 3 พ.ศ. 2508 ที่ประเทศมาเลเซีย เหรียญทองกีฬาเอเชียนเกมส์ครั้งที่ 5 พ.ศ. 2509 ที่ กรุงเทพฯ เหรียญทองกีฬาแหลมทองครั้งที่ 4 พ.ศ. 2510 ที่ กรุงเทพฯ เหรียญเงินมวยสากลสมัครเล่นแห่งเอเชีย ครั้งที่ 3 พ.ศ. 2510 ที่ ศรีลังกา
นอกจากนั้น เชิดชัยยังได้ไปแข่งขันกีฬาโอลิมปิกในรุ่นแบนตัมเวทสองครั้ง ครั้งแรกคือ กีฬาโอลิมปิกครั้งที่ 18 พ.ศ. 2507 ที่ ญี่ปุ่น รอบแรก แพ้ การีมู ยัง จากไนจีเรีย ตกรอบแรก เมื่อ 12 ตุลาคม พ.ศ. 2507 และกีฬาโอลิมปิกครั้งที่ 19 ที่ เม็กซิโก พ.ศ. 2511  แพ้ เฟอร์มิน เอสปีโนซา จากคิวบา ตกรอบ เมื่อ 13 ตุลาคม พ.ศ. 2511 หลังจากการแข่งขันกีฬาโอลิมปิกที่เม็กซิโกแล้ว เชิดชัยไปทำงานและศึกษาต่อที่มหาวิทยาลัยโอเรกอน สหรัฐอเมริกาจนจบปริญญาตรี ทำงานที่บริษัทในเครือ John Deere ตั้งแต่ พ.ศ. 2515 จนเกษียณอายุ ปัจจุบันเป็นเลขาธิการวัดพุทธโอเรกอน และที่ปรึกษานักเรียนไทย มหาวิทยาลัยโอเรกอน มีฐานะที่มั่นคง

**อ้างอิง**
 มณฑล สุริยะจันทร์. เชิดชัย อุดม (อุดมไพจิตรกุล). นิตยสารมวยโลก. ปีที่ 30 เล่มที่ 1342. 15 – 21 กุมภาพันธ์ 2555. หน้า 19
หมวดหมู่:นักกีฬาโอลิมปิกทีมชาติไทย
หมวดหมู่:นักมวยสากลสมัครเล่นชาวไทยชุดโอลิมปิก 1964
หมวดหมู่:นักมวยสากลสมัครเล่นชาวไทยชุดโอลิมปิก 1968
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักกีฬาเหรียญทองเอเชียนเกมส์ชาวไทย
หมวดหมู่:บุคคลจากอำเภอปากพนัง
หมวดหมู่:นักมวยจากจังหวัดนครศรีธรรมราช
หมวดหมู่:บุคคลจากรัฐออริกอน
หมวดหมู่:ศิษย์เก่าจากมหาวิทยาลัยออริกอน
หมวดหมู่:ชาวไทยในสหรัฐ
กะเม็ง

กะเม็ง (false daisy, white-head ) เป็นพืชสมุนไพรของไทย ถูกนำมาใช้ในด้านการรักษาโรค จะมีชื่อเรียกแตกต่างกันไปตามพื้นที่ปลูก กะเม็งตัวเมีย คัดเม็ง (ภาคกลาง) บังกีเช้า (จีน) หญ้าสับ ฮ่อมเกี่ยว (ภาคเหนือ)

**ลักษณะทางพฤกษศาสตร์**
กะเม็งไม้ล้มลุกลำต้นตั้งตรง สูงประมาณ 30-50 ซม. ลำต้นกลม มีขนแข็งสากมือปกคลุม แตกแขนงมาก ที่โคนต้นอาจมีสีแดงอมม่วงใบ เป็นใบเดี่ยวออกจากลำต้นในลักษณะตรงข้ามเป็นคู่ ใบค่อนข้างแคบเรียวยาว ปลายใบค่อนข้างแหลม ฐานใบมีรอยเว้าและบานออกทั้งสองด้านเล็กน้อย ขอบใบมีรอยหยักเล็กน้อย ไม่มีก้านใบ มีขนสั้นๆ สีขาวปกคลุมทั่วทั้งใบ ขนาดของใบกว้างประมาณ 0.5-2.5 ซม. ยาวประมาณ 3-10 ซม.ดอก ออกเป็นช่อกระจุก ตามซอกใบและตามปลายยอด กลีบดอกสีขาว ดอกย่อยรอบนอกเป็นดอกตัวเมีย ลักษณะเป็นแผ่นสีขาวปลายมน เป็นรูปรางน้ำ ยาวประมาณ 2.5 มม. ก้านดอกเรียวยาว ยาวประมาณ 2-4.5 ซม.ปลายดอกหยักเป็น 2 แฉก มีดอกย่อยที่อยู่ตรงกลางเป็นดอกสมบูรณ์เพศ มีลักษณะคล้ายรูปถ้วย กลีบดอกจะติดกัน โคนดอกเชื่อมติดกันเป็นรูปท่อยาวประมาณ 2 มม. ส่วนปลายจะหยักเป็น 4 แฉก มีส่วนที่คล้ายกลีบเลี้ยง 5-6 กลีบ สีเขียวรองรับช่อดอก ผล เป็นชนิดอะคีน มีสีเหลืองปนดำ ปลายมีระยางค์เป็นเกล็ดยาวประมาณ 2.5 มม. ขนาดของผลกว้างประมาณ 1.5 มม. ยาวประมาณ 3-3.5 มม.แก่แล้วแตก เมล็ดจะหลุดออก

**การขยายพันธุ์**
ขยายพันธุ์ด้วยเมล็ด

**แหล่งที่พบ**
พบทั่วไปในเขตร้อนและเขตศูนย์สูตร มีการกระจายอย่างกว้างขวางทั่วประเทศอินเดีย,จีน,ไทยและบราซิล ขึ้นตามที่โล่งแจ้งชุ่มชื้นหรือริมคูน้ำ นาข้าวใช้ลำต้น ใบ ดอก รากเป็นยาสมุนไพร

**สรรพคุณ**
การเก็บกะเม็งมาใช้เป็นยานั้น จะเก็บมาใช้ทั้งต้นในขณะที่ต้นเจริญเต็มที่ กำลังออกดอก เมื่อเก็บมาแล้ว ควรล้างดินออกให้สะอาด หั่นเป็นท่อนหรือชิ้นเล็ก ๆ ตากหรือผึ่งให้แห้ง เก็บไว้ในที่แห้งและเย็น เพื่อใช้เป็นยา ลักษณะของยาแห้งที่ดี ควรมีสีเขียว ไม่มีเชื้อรา และสิ่งอื่นเจือปนสำหรับสรรพคุณทางยาของกะเม็งนั้น มีหลายประการด้วยกัน กะเม็งมีรสเปรี้ยว ชุ่มเย็น ใช้เป็นยาห้ามเลือด บำรุงไต แก้บิด ถ่ายเป็นมูกเลือด แก้ลำไส้อักเสบ ตับอักเสบเรื้อรัง โรคผิวหนังผื่นคันจากการทำนา และรักษาผมหงอกก่อนวัยสารสกัดจากต้นแห้งที่สกัดด้วยไดคลอโรมีเทน บิวทานอล หรือเอทิลอะซีเตตมีฤทธิ์กำจัดอนุมูลอิสระ DPPH

**วิธีการใช้**
# เป็นยาห้ามเลือด ใช้ต้นสดตำพอกหรือต้นแห้งบดเป็นผงโรยที่แผล
# แก้บิดถ่ายเป็นมูกเลือด ใช้ต้นแห้ง 30 กรัม หรือต้นสด 120 กรัมต้มน้ำกินติดต่อกัน 3-4 วัน
# แก้โรคผิวหนังผื่นคันจากการทำนา ใช้น้ำคั่นใบสดทาบริเวณมือและเท้า
# แก้ผมหงอกก่อนวัย ใช้น้ำคั่นจากต้นเคี่ยวกับน้ำมันงาหรือน้ำมันมะพร้าวทาศีรษะจะทำให้ผมดกดำ และแก้ผมหงอกก่อนวัย

**อ้างอิง**
 http://www.vcharkarn.com- http://www.bedo.or.th date=2012-09-27 
หมวดหมู่:สมุนไพรไทย
หมวดหมู่:วงศ์ทานตะวัน
หมวดหมู่:ไม้ล้มลุก
หมวดหมู่:พืชที่ใช้ในอายุรเวท
การเลือกตั้งสมาชิกสภากรุงเทพมหานคร เขต 1 แทนตำแหน่งที่ว่าง พ.ศ. 2555

การเลือกตั้งสมาชิกสภากรุงเทพมหานคร เขต 1 แทนตำแหน่งที่ว่าง พ.ศ. 2555 เป็นการเลือกตั้งสมาชิกสภากรุงเทพมหานครเขต 1 (เขตดอนเมือง) แทนที่นายสุริยา โหสกุล ซึ่งได้เสียชีวิตลง โดยจัดขึ้นในวันที่ 2 กันยายน พ.ศ. 2555

**ความเป็นมา**
นายสุริยา โหสกุล สมาชิกสภากรุงเทพมหานคร (ส.ก.) เขตดอนเมืองได้เสียชีวิตลงเมื่อวันที่ 10 กรกฎาคม พ.ศ. 2555 ทำให้ตำแหน่งสมาชิกสภากรุงเทพมหานครว่างลง คณะกรรมการการเลือกตั้งประจำกรุงเทพมหานคร (กกต.กทม.) ในฐานะผู้รับผิดชอบการจัดเลือกตั้ง จึงได้มอบหมายให้กรุงเทพมหานครเป็นผู้ช่วยเหลือการปฏิบัติงาน และดำเนินการรับสมัครผู้สมัครรับเลือกตั้งเป็น ส.ก.เขตดอนเมือง เขตเลือกตั้งที่ 1 ระหว่างวันที่ 23 - 27 กรกฎาคม พ.ศ. 2555 เวลา 08.30 - 16.30 น. ณ ห้องเจ้าพระยา ศาลาว่าการกรุงเทพมหานคร และได้กำหนดให้มีการเลือกตั้งขึ้นในวันอาทิตย์ที่ 2 กันยายน พ.ศ. 2555 เวลา 08.00 - 15.00 น. โดยให้ถือเขตดอนเมือง เขตเลือกตั้งที่ 1 เฉพาะแขวงดอนเมือง เป็นเขตเลือกตั้งมี ส.ก.ได้ 1 คน มีจำนวนผู้มีสิทธิเลือกตั้งจำนวน 61,356 คน มีหน่วยเลือกตั้ง 94 หน่วย
เมื่อวันที่ 27 ก.ค. 2555 ดร.เครือทิพย์ ธีรานุรักษ์ ประธานกรรมการการเลือกตั้งประจำกรุงเทพมหานคร แถลงสรุปการรับสมัครสมาชิกสภากรุงเทพมหานคร (ส.ก.) เขตดอนเมือง
เขตเลือกตั้งที่ 1 แทนตำแหน่งที่ว่าง ปรากฏว่า มีผู้ให้ความสนใจมาลงสมัครรับเลือกตั้งเป็นสมาชิกสภากรุงเทพมหานคร เขตดอนเมือง เขตเลือกตั้งที่ 1 ทั้งสิ้น 4 คน ได้แก่ นายประเวศร์ วัลลภบรรหาร หมายเลข 1 สังกัดพรรคเพื่อไทย (พท.) นางกนกนุช นากสุวรรณภา หมายเลข 2 สังกัดพรรคประชาธิปัตย์ (ปชป.) นายพฤกพงษ์ เปรมศิริ กลุ่มคนดอนเมืองรุ่นใหม่ หมายเลข 3 และ นางปภาวรินท์ กลิ่นฟุ้ง สังกัดคนดอนเมืองรุ่นใหม่

**ระเบียบ**
สำหรับการโฆษณาหาเสียงเลือกตั้งของผู้สมัครรับเลือกตั้งนั้น กกต.กทม.ได้ออกประกาศกำหนดจำนวนเงินค่าใช้จ่าย ในการเลือกตั้งสมาชิกสภากรุงเทพมหานครไว้ไม่เกินคนละ 800,000 บาท โดยเป็นค่าใช้จ่ายต่างๆ อาทิ ค่าใช้จ่ายในการสมัครรับเลือกตั้ง ค่าจ้างแรงงานทุกประเภทเกี่ยวกับการเลือกตั้ง ค่าเช่า และตกแต่งสถานที่ ค่าเช่ายานพาหนะ ค่าน้ำมันเชื้อเพลง ค่าใช้จ่ายในการเดินทาง ค่าโฆษณาในสื่อต่างๆ ค่าจัดทำป้ายเอกสาร สิ่งพิมพ์ต่างๆ ที่ใช้ในการโฆษณาหาเสียง เป็นต้น
นอกจากนี้ คณะกรรมการการเลือกตั้งประจำกรุงเทพมหานคร มีมติให้ประกาศ เรื่อง แจ้งรายชื่อผู้ช่วยหาเสียงเลือกตั้งสมาชิกสภากรุงเทพมหานคร เขตดอนเมือง เขตเลือกตั้งที่ 1 แทนตำแหน่งที่ว่าง โดยแจ้งรายชื่อพร้อมสำเนาบัตรประจำตัวประชาชนที่รับรองความถูกต้องไม่เกิน 47 คนและแจ้งให้คณะกรรมการการเลือกตั้งประจำกรุงเทพมหานครทราบก่อนวันดำเนินการไม่น้อยกว่า 5 วัน และมติคณะกรรมการการเลือกตั้งประจำท้องถิ่นกรุงเทพมหานครประกาศกำหนดจำนวนของประกาศหรือป้ายโฆษณาหาเสียงเลือกตั้ง ประกาศโฆษณาหาเสียงเลือกตั้ง ได้จำนวนไม่เกิน 15 เท่าของหน่วยเลือกตั้ง และป้ายโฆษณาหาเสียงเลือกตั้ง ได้จำนวนไม่เกิน 5 เท่าของหน่วยเลือกตั้ง

**ผู้สมัคร**
File:Sin foto.svg|หมายเลข 1ประเวศร์ วัลลภบรรหารพรรคเพื่อไทย
File:Sin foto.svg|หมายเลข 2กนกนุช นากสุวรรณภาพรรคประชาธิปัตย์
File:Sin foto.svg|หมายเลข 3พฤกพงษ์ เปรมศิริกลุ่มคนดอนเมืองรุ่นใหม่
File:Sin foto.svg|หมายเลข 4ปภาวรินท์ กลิ่นฟุ้งกลุ่มคนดอนเมืองรุ่นใหม่

**ผลการเลือกตั้ง**









**อ้างอิง**

**แหล่งข้อมูล**
  สำนักงานคณะกรรมการการเลือกตั้งประจำกรุงเทพมหานคร date=2012-06-26 
หมวดหมู่:การเลือกตั้งในประเทศไทยในปี พ.ศ. 2555
หมวดหมู่:สภากรุงเทพมหานคร
เครื่องราชอิสริยาภรณ์รัตนมงกุฎ

เครื่องราชอิสริยาภรณ์รัตนมงกุฎ (Hōkan-shō; Order of the Precious Crown) เป็นเครื่องราชอิสริยาภรณ์ญี่ปุ่น สถาปนาในปี พ.ศ. 2431 โดย จักรพรรดิเมจิ แห่งจักรวรรดิญี่ปุ่น ผู้สมควรได้รับคือพระราชวงศ์ที่เป็นสตรี, สตรีผู้ทำคุณประโยชน์แก่ญี่ปุ่น
สมเด็จพระจักรพรรดิพระราชทานเครื่องราชอิสริยาภรณ์รัตนมงกุฎสำหรับ สมาชิกพระราชวงศ์ญี่ปุ่นและต่างประเทศที่เป็นสตรี และชาวญี่ปุ่นและต่างชาติเป็นสตรีที่ทำคุณประโยชน์แก่ญี่ปุ่น อย่างไรก็ตาม มีบางกรณีเป็นพิเศษที่บุรุษได้รับเกียรตินี้

**ลำดับชั้น**
หมายเหตุ: ชั้นที่ 7 และ 8 ได้ยกเลิกการพระราชทานในปี พ.ศ. 2546

**แหล่งข้อมูลอื่น**
 ญี่ปุ่น, สำนักงานคณะรัฐมนตรี:  Order of the Precious Crown- Japan Mint:  Production Process date=2013-01-05 
หมวดหมู่:เครื่องราชอิสริยาภรณ์ญี่ปุ่น
หมวดหมู่:เครื่องราชอิสริยาภรณ์ญี่ปุ่น

หมวดหมู่:ราชสำนักญี่ปุ่น
หมวดหมู่:รัฐบาลญี่ปุ่น
ญี่ปุ่น
หมวดหมู่:วัฒนธรรมญี่ปุ่น
รามาวตาร

รามาวตาร อาจหมายถึง- รามาวตาร, การที่พระนารายณ์อวตารเป็นพระมหากษัตริย์แห่งกรุงเทพทวารวดีศรีอยุธยา เป็นนารายณ์อวตารลำดับที่เจ็ดตามคัมภีร์ครุฑปุราณะ หรือที่สิบแปดตามคัมภีร์ภาควตปุราณะ- รามาวตาร, กวีนิพนธ์สัญชาติทมิฬ ดัดแปลงจาก รามายณะ เมื่อราวคริสต์ศตวรรษที่ 12- รามาวตาร, นิยายภาพซึ่งเฟน สตูดิโอ เขียน และบรรลือสาส์นพิมพ์จำหน่าย ต่อมาได้รับการดัดแปลงเป็นภาพยนตร์แอนิเมชัน
คาร์ส

คาร์ส (Kars, Կարս Kars, Qars, Qers) เป็นเมืองทางตะวันออกเฉียงเหนือของประเทศตุรกี เป็นเมืองหลักของจังหวัดคาร์ส มีประชากร 73,826 คน ในปี ค.ศ. 2010 มีอุตสาหกรรมสิ่งทอ ตั้งอยู่บนสันเขา เคยเป็นเมืองหลวงของอาณาจักรอาร์เมเนียในคริสต์ศตวรรษที่ 9 และ 10

**เมืองพี่น้อง**
เมืองคาร์สมีเมืองพี่น้องดังต่อไปนี้- Turkey บูร์ซา ประเทศตุรกี- Turkey เอดีร์แน ประเทศตุรกี- Azerbaijan Ganja ประเทศอาเซอร์ไบจาน- Georgia (country) Kutaisi ประเทศจอร์เจีย- Norway Kirkenes ประเทศนอร์เวย์- Germany Wesel ประเทศเยอรมนี

**อ้างอิง**
หมวดหมู่:เมืองในประเทศตุรกี
แม่แบบ:เหตุการณ์ปัจจุบัน/2555 สิงหาคม 27

*  นายฐากร ตัณฑสิทธิ์ เลขาธิการ กสทช. กล่าวว่า ขณะนี้ ร่างประกาศ กสทช.ว่าด้วยหลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล ย่าน 2.1 GHz ได้ประกาศลงในราชกิจจานุเบกษา และมีผลบังคับใช้แล้ว  
}
ปลาทูน่าเขี้ยวหมา

ปลาทูน่าเขี้ยวหมา หรือ ปลาโอฟันหมา (Dogtooth tuna, Scaleless tuna; Gymnosarda unicolor) ปลาทะเลชนิดหนึ่ง ในวงศ์ปลาอินทรี (Scombridae)
จัดเป็นปลาโอ หรือปลาทูน่าชนิดหนึ่ง ที่มีเพียงชนิดเดียวเท่านั้นในสกุล Gymnosarda มีรูปร่างเพรียวยาวเป็นทรงกระสวยหรือตอร์ปิโดป้อม ครีบหลังตอนท้ายคล้ายกับของปลาทู ครีบหางเว้าลึก โคนครีบมีสันเล็ก ๆ ผิวเรียบ บริเวณครีบอกมีแถบเกล็ดหนา ครีบอกมีขนาดเล็ก ลำตัวสีเงินอมฟ้า มีลายเส้นสีคล้ำที่ด้านท้าย ด้านท้องสีจาง ครีบสีคล้ำ
มีขนาดความยาวโดยเฉลี่ย 100 เซนติเมตร หรือ 1 เมตร โตเต็มที่ได้ถึง 160 เซนติเมตร หรือ 1.6 เมตร
เป็นปลาที่อาศัยอยู่ลำพังเพียงตัวเดียวหรือเป็นกลุ่มเล็ก ๆ ในระดับกลางน้ำในทะเลเปิดในแนวปะการังที่ค่อนข้างลึก หรือข้างเกาะ พบกระจายพันธุ์ในมหาสมุทรอินเดียและมหาสมุทรแปซิฟิก ในน่านน้ำไทยพบได้เฉพาะฝั่งทะเลอันดามัน เป็นปลาที่พบได้น้อย
นิยมตกเป็นเกมกีฬา และบริโภคเป็นปลาเศรษฐกิจ

**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:วงศ์ปลาอินทรี
หมวดหมู่:ปลาเศรษฐกิจ
หมวดหมู่:ปลาชนิดเดียว